Den Nord-Cimbriske Tilskuer, 1830-07-13
Deyen af Algiers Tugtelse og Underkastelse, skaffer den franske Jnvasions-Armee flere Vanskeligheder at bekjempe, end man oprindelig forestillede sig, ethvert Skridt af Veien, der fører til Hovedstaden maae tilkjempes med Blod. Beyen, af Constantinets Medvirkning, har bragt Deyens Stridskræfter til 80,000 Mand, hvoraf 20,000 ere indøvede Tyrker, og 60,000 irregulaire for Størstedelen beredne Beduiner, som i Slaget ved Staoneli have lagt megen Tapperhed for Dagen. Det gryede neppe af Dagen den 19de Juni, for Afrikanerne grebe til det Offensive og rykkede hurtig frem mod de opkastede franske Forskandsninger. General Bourmont kunne kun stille 25,000 Mand imod dem, da Resten udfordredes til at dække Vaabenpladsen Sidi Ferutsch og Magazinerne mod Overfald, siden et særegent algiersk Corps var bestemt til at overrumple samme; medens Armeen selv blev angreben; men her viste de spanske Ryttere og Palisader, og Artilleriets kold blodige præcise Jld, fortræffelig Tjeneste, ved at dække de smaae franske Armee Afdelinger mod de uhyre Cavallerie-Angreb af Fjenden. Efter 6 Timers svær Kamp, lykkedes det den europæiske Tactik og det fortræffelige franske Artillerie at kaste Fjenden tilbage paa alle Puncter, hvorved Forvirringen blandt samme blev saa stor, at den selv lod sin Leir i Stikken. Listerne over de paa begge Sider værende Saarede og Døde, ere endnu ikke almindelig bekjendte; men man veed, at det tappre franske Artillerie har lidt meget. Man har gjort den Erfaring, at Araberne ere fortræffelige Skarpskyttere, og paa denne bølgeformige af Huulveie gjennemskaarne, og med Buske bedækkede Jordbund, ere de gandske hjemme, og deres Heste ere ogsaa dresserede dertil; ogsaa Kammeler med smaae Feldtkanoner var under Slaget Franskmændene til Besvær. Efterat den franske Armee den 19de Juni havde bemægtiget sig Leiren ved Stadneli, maatte den udhvile; men næste Dag blev den ved at forfølge Fienden indtil Sidi-Khalef, halvveis mellem Sidi-Ferutsch og Algier, hvorved Barbareskerne tabte næsten deres hele Artillerie, og droge sig derpaa tilbage til Kaiserslottet, en halv Miil fra Algier; dette er et betydeligt velbefæstet Slot, beliggende paa en Klippe og forsynet med stærke Mure af Qvaderstene, men beherskes dog af et i Nærheden beliggende Bjerg. Overalt har Expeditions-Armeen lige fra den 14de til den 20de Juni ikke tilbragt nogen Dag, uden at slaaes, og kun nogle enkelte Timer om Natten afbrødes Gevæhrilden paa Horizontens hele Udstrækning. Den 16de Juni rasede et hæftigt Tordenveir, som bragte flere Skibe til at drive for deres Ankere og afbrød al Slags Udskibning, Krigsskibene og Transportskibene bleve meget haverelede, et Linieskib tabte Roeret, og Admiral Duperre har selv forsikkret, at hvis Stormen havde varet 2 Timer længere, havde det været forbi med Flaaden. Den 18de f. M. havde et stærkt Tordenveir sat Soldaternes Bivouge under Vand; General Archards Brigade var bestandig i Jlden, og blev endog den 19de Juni tvungen til at drage sig tilbage; men da den første Division ilede den til Hielp, blev Fienden selv kastet tilbage. En Beretning fra General Bourmont, angiver selv Tabet ved Fægtningen ved Staoneli til 300 Mand; af en Beretning fra Admiral Duperre er farer man, at Halven Sidi-Ferutsch ikke er tilstrækkelig forsynet med Vand, thi han forlanger saavel Forraad deraf, som flere Levnedsmidler fra Søepræfecten i Toulon; en telegraphisk Depesche melder ogsaa, at 6000 Arabere havde den 20de Juni meldt sig ved de franske Forposter, og havde strakt Vaaben, Natten derpaa skulle flere Afrikanere have viist sig, affyret deres Gevæhrer i Luften, og ligeledes tilbudt at underkaste sig, og Grev Bourmont skal have foranstaltet, at de ere vendte tilbage til deres Hjem, imidlertid er dog denne sidste Beretning kun en Privat Efterretning, fortalt af en Skibscaptain. Ved en nye blodig Fægtning den 21de Juni, som er forefalden mellem Sidi Kahlef og Keiserslottet, skulle 800 Tyrker være blevne tagne til Fange og bortførte til Sidi Ferntsch. Vore Tropper have benyttet sig af de nye store Gevæhrer, som ere støttede paa Jernstænger, og naae dobbelt saa langt som de sædvanlige Flinter, de vare fortræffelige til at holde Fjenden tilbage. Deyen af Algier commanderer ikke selv sin Armee; men hans Krigsminister fører befalingen over den hele algierske Magt.